ରଜନୀ ବକ୍ସି ମୁମ୍ବାଇରେ ବାସ କରୁଥିବା ଜଣେ ଭାରତୀୟ ସାମ୍ବାଦିକା ଓ ଲେଖିକା । ସେ ସମସାମୟିକ ଭାରତର ସାମାଜିକ ତଥା ରାଜନୈତିକ ଗତିବିଧି ବିଷୟରେ ଲେଖନ୍ତି । ରଜନୀ ଅହିଂସା କନ୍‌ଭରସେସନ୍ ନାମକ ଏକ ସଂସ୍ଥାର ପ୍ରତିଷ୍ଠାତା ତଥା ଉପସ୍ଥାପିକା ଅଟନ୍ତି । ସେ ପୂର୍ବରୁ ଗେଟୱେ ହାଉସଇଣ୍ଡିଆନ୍ କାଉନସିଲ୍ ଅଫ୍ ଗ୍ଲୋବାଲ୍ ରିଲେସନ୍ସରେ ଗାନ୍ଧୀ ଶାନ୍ତି ଦୂତ ଭାବରେ କାର୍ଯ୍ୟ କରୁଥିଲେ । ତାଙ୍କର ସାମ୍ବାଦିକତା କାର୍ଯ୍ୟ ଅନେକ ଇଂରାଜୀ ଓ ହିନ୍ଦୀ ଖବରକାଗଜ ଓ ପତ୍ରିକାରେ ପ୍ରକାଶ ପାଇଛି । ସେ କିଙ୍ଗଷ୍ଟନ୍, ଜାମାଇକା, ଦିଲ୍ଲୀସ୍ଥିତ ଇନ୍ଦ୍ରପ୍ରସ୍ଥ କଲେଜ, ଜର୍ଜ ୱାଶିଂଟନ୍ ୟୁନିଭରସିଟି ଏବଂ ଜୟପୁରସ୍ଥିତ ରାଜସ୍ଥାନ ବିଶ୍ୱବିଦ୍ୟାଳୟରେ ଅଧ୍ୟୟନ କରିଛନ୍ତି । ୨୦୦୦ ମସିହାରେ ରଜନୀଙ୍କୁ ହୋମି ଭାବା ଫେଲୋସିପ୍ ମିଳିଥିଲା । ତାଙ୍କ ପୁସ୍ତକ ବଜାରସ୍, କନ୍‌ଭରସେସନ୍ ଆଣ୍ଡ୍ ଫ୍ରିଡମ୍  (୨୦୦୯) ଦୁଇଟି ଭୋଡାଫୋନ୍ କ୍ରସୱାର୍ଡ ବୁକ୍ ପୁରସ୍କାର ପାଇଥିଲା; ଗୋଟିଏ ଅଣ-କଳ୍ପନା ବର୍ଗରେ ଏବଂ ଗୋଟିଏ ଲୋକପ୍ରିୟ ପୁରସ୍କାର ବର୍ଗରେ  ।